1. Indledning

Som fastsat i artikel 7, stk. 1 og 5, i den interne aftale[1] fremlægger Kommissionen i dette dokument de skønnede forpligtelser, betalinger og bidrag for perioden 2011-2013[2] under hensyntagen til prognoserne fra Den Europæiske Investeringsbank (EIB). Medlemsstaterne yder bidrag direkte til Den Europæiske Investeringsbank til de instrumenter, som den forvalter under den 9. og 10. EUF (investeringsfaciliteten og rentegodtgørelser). I denne meddelelse skelnes der derfor tydeligt mellem midler, der forvaltes af EIB under den 9. og 10. EUF, og dem, der forvaltes af Kommissionen.

Nedenstående graf giver et generelt overblik over udviklingen i bruttoforpligtelser og -betalinger og den forventede udvikling i perioden 2011-2013 (for både Kommissionen og EIB). Den viser tydeligt den stigende strukturelle tendens i forpligtelserne og betalingerne siden 1997, som skyldes en hurtigere gennemførelse af støtten. Som det har været forudset siden 2008, blev der i 2009 og 2010 opnået større overensstemmelse mellem forpligtelser og betalinger, hvilket afspejler en tendens, hvor omfanget af betalinger i stigende grad svarer til omfanget af indgåede forpligtelser. 2010-betalingerne nåede det højeste niveau i EUF's historie, og forpligtelsesniveauet nåede ved udgangen af 2010 op på 50 % af den 10. EUF.

[pic] Kommissionen + EIB - bruttoforpligtelser og -betalinger: tendens 1997-2013

2. FINANSIELLE SKØN FOR 2011-2013[3]

Følgende tabel viser en ajourføring af forpligtelser, betalinger og bidrag baseret på de seneste skøn.

2011 | 2012 | 2013 |

Forpligtelser[4] |

Kommissionen | 3 250 | 3 750 | 3 900 |

EIB | 579 | 540 | 590 |

Betalinger |

Kommissionen | 3 500 | 3 650 | 3 900 |

EIB | 385 | 390 | 390 |

Bidrag |

Kommissionen | 3 100 | 3 600 | 3 800 |

EIB | 200 | 280 | 250 |

3. Skønnet over finansiel gennemførelse for regnskabsårene 2011-2013

Kommissionen og EIB har ajourført deres skøn over forpligtelser og betalinger for de enkelte AVS[5]- og OLT[6]-lande for 2011 og 2012. Resultatet og de bidrag, der er nødvendige til EUF-finansiering for 2011-2013, er angivet i bilag 1 til 3 , hvor de sammenlignes med de tal, som er opgivet i meddelelsen fra juni 2011[7].

EIB bemærker, at den skønnede balance ved udgangen af 2011 hovedsagelig er baseret på et skøn over betaling af renter og afdrag, som for en stor dels vedkommende finder sted medio december. Disse tilbagebetalinger kan ikke forudsiges og kan enten ske tidligt eller sent.

Bidragene for 2011 og 2012 pr. tranche og pr. medlemsstat er angivet i bilag 4 og 5.

BILAG

Bilag 1 – Skønnede bruttoforpligtelser[8] for 2011-2013 (mio. EUR)

[pic]

Bilag 2 – Skønnede bruttobetalinger[9] for 2011-2013 (mio. EUR)

[pic]

Bilag 3. Skønnet finansiel situation for 2011, 2012 og 2013

[pic]

Bilag 4. Bidrag (EUR) pr. medlemsstat til EUF for 2011 [pic]

Bilag 5 (1. del) Bidrag (EUR) pr. medlemsstat til EUF for 2012 [pic]

Bilag 5 (2. del) Bidrag (EUR) pr. medlemsstat til EUF for 2012 [pic]

[1] Intern aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (EUT L 247 af 9.9.2006, s. 32).

[2] Da der endnu ikke er indgået en aftale om de finansielle rammer for perioden efter 2013, og de forventes at have væsentlig indvirkning på gennemførelsestallene, foretrækker vi ikke at fremlægge skøn over forpligtelser, betalinger og bidrag for perioden 2014-2016 (Kommissionen og EIB).

[3] Tallene for 2014-2016 opdateres efter vedtagelsen af den finansielle ramme for 2014-2020.

[4] Bruttobeløb, dvs. at der ikke er fratrukket frigjorte eller inddrevne beløb. Dette svarer til fremgangsmåden i EU's almindelige budget.

[5] Stater i Afrika, Vestindien og Stillehavet.

[6] Oversøiske lande og territorier.

[7] KOM(2011)334 endelig af 9.6.2011.

[8] Bruttobetalinger, dvs. uden fradrag af inddrevne beløb.

[9] Bruttobetalinger, dvs. uden fradrag af inddrevne beløb.